Korga Rebeka 8. b osztályos tanuló jellemzése

Mit mondhatnék róla?

Feltűnő, de mindig ízléses;

egyedi, és mégis a közösségi ember;

magányos, de imádja a jó társaságot;

barátkozó típus, de időnként bezárkózik a saját világába;

lobbanékony, de nagyon együtt érző;

szókimondó, de megtanult hallgatni is;

végtelenül kreatív, és az ötleteit meg is valósítja.

Különleges, egyedi ember.

Vágyódik a tudásra. Az élet minden területén szeretné a legjobbat adni magából; nem lehet olyan verseny, ami őt ne érdekelné, de ezzel együtt kicsit szét is forgácsolódik. Biztosak lehetünk benne, hogy amit Ő elvállal, azt meg is fogja valósítani.

Osztályunk egyik motorja, ötleteivel, munkáival nem csak a termünket teszi barátságosabbá, egyedivé, de a rendezvényeken is mindig aktív szerepet vállal.

Nem múlhat el úgy „Gyümölcs-nap”, farsangi buli, öko-nap vagy alapítványi nap, hogy ő ne segítené e programok minél színvonalasabb megvalósítását. Teli van ötletekkel, energiával.

Társaival nem mindig felhőtlen a viszonya, de az évek során egyre inkább megtanulta a megfelelő formában közölni elképzeléseit, terveit, javaslatait.

Az iskolai énekkari tagságot felcserélte az ünnepségeken prózai szerepek vállalásával.

Nagy szerelme a RAJZOLÁS. Mindig, minden körülmények között nála van egy vázlatfüzet s rengeteg ceruza. Nem csak azt jeleníti meg a papíron, amit lát, hanem filmek szereplőit, gondolatait is.

A felnőtt életet is alkotó emberként képzeli el.

Koszticsák Angelika of.